**ՏԵԽՆԻԿԱԿԱՆ ԲՆՈՒԹԱԳԻՐ - ԳՆՄԱՆ ԺԱՄԱՆԱԿԱՑՈՒՅՑ\***

|  |  |  |  |  |  |  |
| --- | --- | --- | --- | --- | --- | --- |
| գնումների պլանով նախատեսված միջանցիկ ծածկագիրը` ըստ ԳՄԱ դասակարգման (CPV) | անվանումը | տեխնիկական բնութագիրը | չափման միավորը | միավոր գինը/ՀՀ դրամ | ընդհանուր գինը/ՀՀ դրամ | ընդհանուր քանակը |
| 98111121 | Անվտանգության ապահովման ծառայություններ | Տես կից՝ | դրամ | 55 000 000 | 55 000 000 | 1 |

**­­­­­­­­­­­­­­ Պատվիրատու՝** **Հոգեկան առողջության պահպանման ազգային կենտրոն**

Ծառայությունները պետք է մատուցվեն ՀՀ ք Երևան, Նուբարաշեն 1/3 հասցեում։

**Պահպանման օբյեկտներ՝**

* Ձերբակալված անձանց համար նախատեսված սենյակ․
* 6-րդ դատահոգեբուժական փորձաքննության բաժանմունք․
* 7-րդ հատուկ տիպի հարկադիր բուժման բաժանմունք․
* 10-րդ՝ «Դատապարտյալների հիվանդանոց» քրեակատարողական հիմնարկում պահվող հոգեկան առողջության հետ կապված խնդիրներ ունեցող կալանավորված անձանց բաժանմունք․
* Մուտքի անցագրային կետ․

Վերահսկողության տակ գտնվող տարածքի ընդհանուր մակերեսը կազմում է 7 հա, առկա են շենք-շինություններ: Պահպանվող տարածքն ունի 1 մուտք նախատեսված աշխատակիցների և այցելուների, հիվանդանոցի տարածք մտնող մեքենաների համար։

**Պահպանության իրականացումը՝**

Անհրաժեշտ է իրականացնել շուրջօրյա պահնորդական ծառայություն՝ առանց հանգստյան և տոնական օրերի: Ծառայությունը նախատեսվում է 12 ամսվա համար:

**Պահնորդական ծառայությունը պետք է իրականացվի**

* 1 պահակակետ /անցագրային ռեժիմ/ օրական ՝2 պահնորդ 24 ժամ /առանց զենք/
* 2 պահակակետ, ամեն պահակակետում 2 պահնորդ /զենքով/՝ հատուկ հսկողության բաժանմուքի ձերբակալված անձի համար նախատեսված սենյակի, ստացիոնար ԴՀՓ բաժանմունքի և կալանավորված և ազատազրկված անձանց բուժման համար նախատեսված բաժանմուքների պահպանության համար

Ծառայությունը վերահսկում է կատարողի կողմից նշանակված ծառայության պետը, ով Պատվիրատուի հետ համաձայնեցնում է ծառայության ներքին կանոնակարգը և կազմակերպում ծառայության վերահսկումը։ Հերթափոխին սպասարկում է թվով 6 պահնորդ և 1 ծառայության պետ։ Այս բոլոր պայմանները պարտադիր են, ներառված են պայմանագրի գնի մեջ և պետք է իրականացվեն Կատարողի կողմից:

**Ծառայություն մատուցող կազմակերպության աշխատակիցները պետք է ունենան ՀՀ օրենքով սահմանված կարգով**

* պահնորդի որակավորում,
* զենք կրելու թույլտվություն․ պետք է ունենա զենք և փամփուշտներ պահելու և օգտագործելու թույլտվություն
* ապահովված լինեն ծառայությունն իրականացնելու համար անհրաժեշտ տեխնիկական միջոցներով,
* ծառայություն իրականացնող բոլոր պահնորդներին պետք է ունենան համապատասխան արտահագուստով (գարուն-ամառ, աշուն-ձմեռ):

**Օբյեկտում ցերեկային ժամերի ընթացքում /յուրաքանչյուր օր` ժամը 09:00-ից մինչև 20:00-ն/ անհրաժեշտ է.**

* Իրականացնել անցագրային ռեժիմ, վարել մուտքի, ելքի և նյութական արժեքների տեղաշարժերի մատյան
* Այցելուներին տրամադրել մեկանգամյա անցագրային թերթիկներ` ընդունողի բանավոր թույլտվությամբ,
* Իրականացնել հասարակական կարգի վերահսկողություն
* Արգելել կողմնակի անձանց մուտքը
* Աշխատակիցների մուտքը թույլատրել, հերթապահության գրաֆիկին համապատասխան անվանացուցակով։ Հերթափոխից դուրս աշխատակիցների մուտքը թույլատրել միայն հատուկ դեպքերում՝ տնօրինության իմացությամբ
* Վերահսկել այցելուների տեղաշարժը հիվանդանոցի տարածքում
* Ապահովել տարածքում հասարակական կարգի պահպանումը:

Ժամը 20։00-ից հետո արգելել

* Մուտքի և ելքի, նաև նյութական արժեքների տեղաշարժը
* Ամենօրյա շրջայց կատարել շենքի ներսում, շրջակայքում` աշխատանքի ավարտից հետո՝ ժամը 16:00-ից մինչև հաջորդ օրվա ժամը 09:00-ի ընթացքում:
* Ապահովել գիշերային հերթափոխի աշխատանքների և օպերատիվ իրավիճակի վերահսկումը /ներառյալ տեսահսկման և հակահրդեհային ահազանգման համակարգերի միջոցով պահպանություն/

**Հիվանդանոցի տարածքում 24 ժամյա հերթապահության ժամանակ՝**

* Իրականացնել հերթապահություն /ներառյալ տեսահսկման և ահազանգման համակարգերի միջոցով/,
* կանխել նյութական արժեքների չարտոնված տեղաշարժը,
* ապահովի 10-րդ բաժանմուքնում կալանավորված անձանց և դատապարտյալների փախուստի կանխման գործառույթները
* արգելի կողմնակի անձանց անօրինական մուտքը կամ ներթափանցումն հատուկ հսկողության բաժանմուքի, ձերբակալված անձի համար նախատեսված սենյակի, ստացիոնար ԴՀՓ բաժանմունքի և կալանավորված և ազատազրկված անձանց բուժման համար նախատեսված բաժանմուքների տարածք՝ հսկողությունը իրականացնելով ծառայողական զենքով
* տիրապետել ֆիզիկական ուժ կիրառելու հմտություններին
* արագ արձագանքել արտակարգ իրավիճակների դեպքերում (հրդեհ, երկրաշարժ, ահաբեկչություն և այլն), ձեռնարկելով իրավիճակից բխող միջոցառումներ,
* անհապաղ կանխարգելի, կանխել, կասեցնել կատարվող կամ կատարված իրավախախտումները, ՀԱՊԱԿ ՓԲ ընկերության գույքի և տարածքի նկատմամբ իրականացվող ոտնձգությունները կամ դրանց համար վտանգ ստեղծող գործողությունները:
* Արտակարգ իրավիճակների ժամանակ պահնորդական ծառայության աշխատակիցը պետք է անհապաղ ձեռնարկի անհրաժեշտ միջոցներ և այդ մասին անմիջապես տեղեկացնի պահպանվող տարածքի ղեկավարին, իրավապահ մարմիններին և ըստ անհրաժեշտության համապատասխան պետական մարմիններին, օժանդակի պահպանվող օբյեկտի ղեկավարությանը՝ վտանգը չեզոքացնելու կամ դրա հետևանքները վերացնելու կամ նվազեցնելու հարցում: Նշված իրավիճակների ժամանակ առաջին իսկ հնարավորության դեպքում ներկայացնի զեկուցագրեր՝ ներառելով միջադեպերի իրավախախտումների, պատահարների օրվա, ժամի, ձեռնարկած միջոցների և այլ վերաբերելի փաստերի վերաբերյալ տեղեկատվություն:
* իրականացնել Պատվիրատուի կողմից սահմանված այլ անվտանգության և պահակային կանոններ
* Իրականացնի պահպանվող տարածքի դռների բանալիների հսկողություն՝ դրանք հանձնելով միայն լիազորված անձանց

Կատարողը կրում է նյութական պատասխանատվություն սույն տեխնիկական բնութագրին համապատասխան ծառայություններ չմատուցելու կամ թերի մատուցելու, իր աշխատակիցների՝ այդ թվում պահնորդների կողմից իրավախախտումներ թույլ տալու, պատշաճ պահպանություն չիրականացնելու, դիրտավորյալ կամ անփույթ այնպիսի գործողություն կատարելու դեպքում, որը կհանգեցնի պայմանագրի դրույթների խախտմանը և սույն տեխնիկական բնութագրին անհամապատասխան ծառայության իրականացմանը:

Կատարողը և պահնորդը կրում են համապարտ պատասխանատվություն՝ Պահնորդի կողմից իր պարտականություններն անբարեխիղճ կամ անփույթ կատարելու դեպքում, որը հանգեցրել է Պատվիրատուի գույքի վնասմանը, ոչնչացման կամ դրա կորստին, այդ գույքի շուկայական արժեքին համապատասխան:

Կատարողը և պահնորդը կրում են համապարտ պատասխանատվություն Կատարողի աշխատակիցների՝ այդ թվում պահնորդի կողմից Պատվիրատուի գույքը դիտավորյալ կամ անզգուշությամբ վնասելու կամ ոչնչացնելու համար, այդ գույքի շուկայական արժեքին համապատասխան:

Ծառայություն մատուցող կազմակերպությունը անվտանգության ոլորտում պետք է ունենա 5 և ավել տարվա աշխատանքային փորձ։

Ծառայությունը պատշաճ մատուցելու համար կատարողը պետք է ունենա օպերատիվ կառավարման կենտրոն՝ կահավորված ծառայության կազմակերպման համար նախատեսված տեխնիկայով, և արագ արձագանքման համար նախատեսված ծառայողական ավտոմեքենաներ՝ առնվազն 2 հատ, թողարկման տարին առնվազն ՝ 2015թ, կահավորված կազմակերպության տարբերանշաններով, որոնք Պատվիրատուի պահանջով մինչև ծառայությունների մատուցումը և դրա ընթացքում կարող են ստուգվել։

Հրավերով պահանջվող որակավորումները, թույլտվությունները և ապահովագրությունը հավաստող փաստաթղթերը անհրաժեշտ է ներկայացնել ծառայությունների մատուցման փուլում։

Կատարողը պատասխանատվություն է կրում այն վնասի համար, որը նրա կողմից անհրաժեշտ անվտանգության և պահպանության միջոցառումներ չիրականացնելու հետևանքով հասցվել է Պատվիրատուին:

**ԱՆՑԱԳՐԱՅԻՆ ՌԵԺԻՄԻ ԻՐԱԿԱՆԱՑՄԱՆ ՊԱՀԱՆՋՆԵՐԸ ՝**

**ԴԱՏԱՀՈԳԵԲՈՒԺԱԿԱՆ ՓՈՐՁԱՔՆՆՈՒԹՅԱՆ, ՀԱՏՈՒԿ ՏԻՊԻ ՀԱՐԿԱԴԻՐ ԲՈՒԺՄԱՆ, ԴԱՏԱՊԱՐՏՅԱՆԵՐԻ, ՁԵՐԲԱԿՅԱԼՎԱԾ ԱՆՁԱՆՑ և ԿԱԼԱՆԱՎՈՐՎԱԾ ԱՆՁԱՆՑ ԲԱԺԱՆՄՈՒՆՔՈՒՄ**

Բուժհիմնարկի աշխատակիցների և այլ անձանց փոխադրամիջոցների մուտքի-ելքի, նյութական արժեքների ներս-դուրս բերման, փորձաքննվողների հետ տեսակցությւններ, փաթեթներ և սննդամթերք հանձնելու նկատմամբ հսկողություն իրականացնելու նպատակով, պահպանվող բաժանմունքներում սահմանվում են հատուկ անցագրային ռեժիմ։ Սահմանված ռեժիմի խախտումը դիտվում է որպես պատահար, որը պահանջում է մանրակրկիտ ծառայողական քննություն, այն խախտողների նկատմամբ անհրաժեշտ միջոցների ձեռնարկում, դրա առաջացմանը նպաստող պատճառների ու պայմանների վերացում։

Անցագրային ռեժիմը մշակվում ու հաստատվում է հոգեբուժական հիվանդանոցի ղեկավարության կողմից և այն համաձայնեցվում է պահնորդական ծառայությունը իրականացնող հրամանատարի հետ, իսկ դրա իրագործումը կատարում է պահպանորդական ծառայությունը։ Պահպանվող տարածքում գտնվող բոլոր անձինք պարտավոր են խստորեն կատարել անցագրային ռեժիմի պահանջները։

Դատահոգեբուժական փորձաքննության, 10-րդ բաժանմունքի, հարկադիր բուժման բաժանմունքի անձանց և տրանցպորտային միջոցների մուտքի- ելքի, նյութական արժեքների ներս-դուրս բերման փաստաթղթեր են հանդիսանում սահմանված նմուշի մշտական, ժամանակավոր և միանգամյա անցագրերը։ Հոգեբուժական հիվանդանոցի բժշկական և տեխնիկական աշխատողներին տրվում են մշտական, ժամանակավոր և միանգամյա անցագրեր, այլ կազմակերպություններից հրավիրված բժշկական, տեխնիկական կամ վթարային ծառայությունների աշխատողներին տրվում են միանգամյա անցագրեր։ Տրանսպորտային միջոցների մուտքի – ելքի, նյութական արժեքների ներս-դուրս բերման համար տրվում են միանգամյա անցագրեր։

Անցագրերի տեսակները, այն անձանց դասակարգումը, ում դրանք տրվում են և մատչելիության գոտին սահմանվում է հոգեբուժական հիվանդանոցի ղեկավարության կողմից ( տնօրեն կամ տեղակալ)։

Մշտական անցագրերը պետք է լինեն լուսանկարով, նշված լինեն գործողության ժամկետները։ Այս կետի պահանջների դեպքում, թույլատրել տվյալ անձանց մուտքը տարածք։ Ժամանակավոր և միանգամյա անցագրերի բլանկները պետք է պատրաստված լինեն տպարանային եղանակով։ Միանգամյա անցագրերը պետք է համարակալված լինեն, ունենան հսկիչ կտրոն, որը կտրվում է և անձը հաստատող փաստաթղթի հետ մնում է անցագրային կետում։ Նշված անցագրերը տրվում են մեկ անձին, միանգամյա մուտքի համար, այցելուի ելքի ժամանակ անցագիրը հանձնվում է ոստիկանության աշխատակցին։ Այցելուներին տրված միանգամյա անցագրերը հսկիչ կտրոնի հետ, ինչպես նաև նյութական արժեքների համար տրված անցագրերը աշխատանքային օրվա ավարտին պահպանության ծառայության ստորագրությամբ հանձնվում են հիվանդանոցի ղեկավարության կողմից նշանակված պատասխնատու անձին։ Ժամանակավոր և միանգամյա անցագրով բաժանմունքների տարածք մտած բոլոր անձիք գրանցվում են ՀԱԿ-ի հատուկ մատյանում՝ նշելով այցելության ամսաթիվը, բաժանմունք մտնելու և դուրս գալու ժամերը, մուտքի իրավունք տվող հիմքերը։

Հարկադիր բուժման բաժանմունքի հիվանդների հետ տեսակցությունը կատարվում է հոգեբուժական հիվանդանոցի կողմից կազմված ժամանակացույցի համաձայն, որը կազմվում է այնպես, որ տեսակցության ժամերը չհամընկնեն հիվանդների զբոսանքի ժամերին։

Քննության տակ գտնվող փորձաքննվողների հետ տեսակցությունները և նամակագրությունը թույլատրվում է այն իրավապահ մարրմինների հայտի հիման վրա, որոնց վարույթում է տվյալ փորձաքննվողի քրեական գործը։ Տեսակցությունները իրականացվում են բուժանձնակազմի հսկողության ներքո, պահպանության ծառայողի ներկայությամբ։ Տեսակցությունները կազմակերպվում են այնպես,որ բացառվի փորձաքննվողների կողմից ինքնասպանության փորձի կատարման հնարավորությունը, նամակների, թմրանյութերի, ոգելից խմիչքների օգտագործումը, արգելված այլ իրերի փոխանցումը, որոնք արող են օգտագործվել փախուստի նախապատրաստման, պահպանության աշխատողների վա հարձակման, հանցանի կատարման համար ի վնաս քննությանը։ Բաժանմունքի տարածք մտնող տրանսպորտային միջոցնեի մեջ գտնվող անձիք տարածք են մտնում հետիոտն ՀԱԿ-ով, իսկ ավտոտրանսպորտային միջոցը և վարորդը մանրակրկիտ ստուգվելուց հետո նոր թույլատրվում է մուտք գործել տարածք։ Անձանց և ավտոտրանսպորտային միջոցների մուտքը, նյութական արժեքների դւրս բրումը բանավոր կարգադրություններով, երկտողերով և հրահանգով չնախատեսված այլ փաստաթղթերով խիստ արգելվում է։

**Իրենց վկայականների ներկայացմամբ դատահոգեբուժական փորձաքննության, հարկադիր բուժման բաժանմունք, ձերբալակված կալանավորված կամ դատապարտված անձանց բաժանմուքներ մուտք գործելու իրավունք ունեն՝**

* ՀՀ ԱԺ պատգամավորները՝ հոգեբուժական հիվանդանոցի ղեկավարության ուղեկցությամբ, նախապես պայմանավորվածություն ձեռք բերելուց հետո
* ՀՀ Առողջապահության նախարարության ղեկավար աշխատողները և Հայաստանի գլխավոր հոգեբույժը հոգեբուժական հիվանդանոցի ղեկավարության ուղեկցությամբ,
* ՀՀ Գլխավոր դատախազը և նրա տեղակալները,
* ՀՀ գլխավոր դատախազություն, պատիժների եվ հարկադրանքի այլ միջոցների կիրառման օրինականության նկատմամբ հսկողության վարչության դատախազը
* ՀՀ ՆԳ նախարարը, ՀՀ ՆԳ նախարարի տեղակալը, ՀՀ ՆԳՆ ոստիկանապետը և նրա տեղակալները,
* ՀՀ ՆԳ ոստիկանության, ՀՀ դատախազության և զինվորական դատախազության այլ աշխատակիցներ, ում վարույթում որ գտնվում է տվյալ փորձաքննվողի գործը։

Տարերային աղետների, հրդեհների և այլ արտակարգ իրավիճակների դեպքում հատուկ մեքենաների անձնակազմը ներս է թողնվում անարգել։ Նշված փոխադրամիջոցների ելքի ժամանակ իրականացվում է նրանց ստուգումը՝ փախուստի նպատակով հիվանդների (փորձաքննվողների, բուժառուների) այնտեղ թաքնվելու հնարավորության բացահայտման նկատառումներով։

Արգելվում է պահպանվող տարածք աշխատակիցների և այցելուների մուտքը տնտեսական պայուսակներով, ճամպրուկներով, փաթեթներով և այլ խոշորածավալ իրերով։